Shalom ja hyvää iltaa! Olen Ma'ayan Hessen.
Tässä TV7-uutiset Jerusalemista. Uutisotsikoissa tänään: -
Kolme israelilaista kuoli terrori- iskuissa Juudeassa ja Samariassa -
terrorismin vastaisista ponnisteluista huolimatta.
Pääministeri Benjamin Netanjahun mukaan -
vain vahvat selviytyvät Lähi-idässä.
Strategiaministeri Ron Dermer kertoi Israelin joustavuudesta sen suhteen, -
että Saudi-Arabia tahtoo kehittää siviiliydinohjelman.
Tappavat terrori-iskut piinasivat Israelia viikonloppuna, -
ja jännitteet kärjistyvät.
Ensimmäinen isku tapahtui lauantai-iltapäivällä.
Palestiinalainen lähestyi 60-vuotiasta israelilaista isää -
ja tämän 28-vuotiasta poikaa autopesulassa Huwarassa.
Hän ampui heitä pistoolilla ja pakeni paikalta.
Alustavan tutkimuksen mukaan -
isä ja poika olivat lähteneet aamulla hoitamaan asioita Huwaraan.
He olivat olleet siellä kammottavaan murhaan asti.
Terroristin uskotaan saaneen aiemmin tiedon -
israelilaisista palestiinalaiskaupungissa.
Hän käveli autopesulalle, jossa uhrit olivat, -
totesi heidän juutalaisuutensa ja avasi tulen.
Ampumisen jälkeen terroristi pakeni jalkaisin kaupungin kujille.
Turvallisuusarviossa IDF:n esikuntapäällikön, Herzi Halevin, -
operaatio-osaston komentajan, Oded Basijukin, -
ja Shin Betin varajohtajan kanssa -
puolustusministeri Joav Gallant ohjeisti IDF:ää ja Shin Betiä -
tehostamaan toimia, jotta israelilaisten turvallisuus Juudeassa, Samariassa -
ja Jordaninlaaksossa saataisiin turvattua.
Hän määräsi niitä tekemään kaikkensa saadakseen Huwaran terroristin kiinni.
Vaikka Israelin turvallisuuslaitos ryhtyi mittavaan ajojahtiin, -
kymmenet israelilaiset marssivat lauantai-iltana Pohjois-Huwaraan -
ja heittivät kiviä palestiinalaisten omistamiin asuinrakennuksiin.
IDF-joukot saapuivat hajottamaan -
kostoaikeissa olleen mellakoivan joukon.
Hebronin vuoren israelilaisasukkaat tukkivat Telemin risteyksen, -
josta pääsee palestiinalaiskylään.
Turvallisuusjoukot hajottivat protestoivan joukon.
Vaikka muistakin protesteista kerrottiin, -
merkittävin tapaus sattui noin kolmelta sunnuntaiaamuna, -
kun IDF-joukkoja siirrettiin Benjaminin sektorille, -
missä oli nähty naamioitunut hyökkääjäryhmä.
IDF-joukot jahtasivat hyökkääjiä, ja yksi heistä loukkaantui.
Kun hyökkääjät oli saatu kiinni, -
epäillyt paljastuivatkin Israelin kansalaisiksi.
IDF käynnisti tutkimuksen tapauksesta.
Kabinetin viikkokokouksessa pääministeri Benjamin Netanjahu -
välitti hallituksen surunvalittelut Huwaran iskun uhrien perheille -
ja vannoi, että terroristit saadaan kiinni pian.
Tahdon esittää surunvalitteluni Israelin kansalaisten puolesta -
Shain ja Aviadin perheelle. Siunattu olkoon heidän muistonsa.
Isä ja poika murhattiin julmasti terrori-iskussa Huwarassa.
Turvallisuusjoukot uurastavat pidättääkseen murhaajan -
ja vaatiakseen hänet tilille, -
kuten olemme aina toimineet kaikkien israelilaisia murhanneiden kanssa.
Terroristin päivät ovat luetut pikemmin kuin hän uskookaan.
Palestiinalaisjärjestöt iloitsivat lausunnoissa -
murhaiskun olleen "saavutus".
Islamistinen Hamas kehui terroristin Huwaran murhaiskun olleen -
"sankarillinen ampumaoperaatio, joka oli seurausta -
vastarinnan lupauksesta puolustaa palestiinalaisia".
Iranin kätyri PIJ julisti: "taistelijat iskevät viholliseen täydellä voimalla" -
ja vannoi: "Israelilla ei pian ole turvallisuutta eikä vakautta".
Sunnuntaiaamuna miehittämätön ilma-alus -
nousi Hamasin hallitsemasta Gazasta, ja sen lentäessä Gazan kaistan yli, -
se kääntyi kohti Etelä-Israelin yhteisöjä.
Niinpä IDF:n Rautakupoli-järjestelmä laukaisi kaksi torjuntaohjusta -
ja pysäytti aluksen.
Drooni torjuttiin Gazan ilmatilassa, -
mutta osa jäänteistä tippui Israeliin Eshkolin alueelle.
Onneksi vammoja ei tullut tietoon.
IDF vahvisti, että droonin jäänteet on haettu tutkittavaksi.
Eilisiltana Israelin kansalainen meni Turmus' Einin palestiinalaiskylään, -
joka sijaitsee Benjaminin sektorilla Samariassa.
Palestiinalaisnuoret heittivät israelilaissiviiliä kivillä -
ja polttivat hänen autonsa.
Toinen joukko palestiinalaisia auttoi israelilaissiviiliä -
ja suojeli häntä, kunnes IDF-joukot hakivat miehen.
Onneksi vammoja ei tullut tietoon.
IDF:n tiedotusyksiköstä kerrottiin aamulla, että tunnistamaton alus -
oli havaittu Gazassa lentämässä kohti Israelia -
toistamiseen alle vuorokauden sisään.
Sen seurauksena IDF torjui droonin pääsyn Israeliin Rautakupolilla, -
joka pysäytti droonin torjuntaohjuksilla.
IDF:n tiedotusyksiköstä korostettiin, -
että "alus ei aiheuttanut välitöntä uhkaa -
Gazan kaistaa ympäröivien alueiden siviileille, -
eikä hälytystä siten aktivoitu."
Pian sen jälkeen kun toinen drooni oli pysäytetty Gazan ilmatilassa, -
saatiin tieto ampumaiskusta tiellä 60 Hebron-vuoren eteläosassa.
Alustavien tietojen mukaan ainakin yksi palestiinalainen asemies -
oli ampunut automaattiaseella ajoneuvoa -
ja murhannut israelilaisnaisen ja haavoittanut israelilaismiestä -
ennen kuin pakeni paikalta.
Murhatun naisen 12-vuotias tytär oli myös ajoneuvossa iskun hetkellä.
Ihmeen kaupalla tyttö ei saanut fyysisiä vammoja.
IDF-joukot paikansivat terroristien ajoneuvon, -
josta ohiajoisku oli tehty.
Auto löytyi palaneena Halhulin palestiinalaiskaupungin läheltä.
Vaikka terroristit ovat yhä vapaalla jalalla, -
IDF:n kerrotaan lähestyvän terroristeja Shin Betin avulla.
Vuoden 2023 alusta laskien surmansa on saanut 35 ihmistä, -
joista 33 israelilaista, yksi ulkomainen turisti -
ja yksi palestiinalaistyöntekijä Gazasta, -
ja 109 israelilaista on haavoittunut terrorismiin liittyvissä iskuissa.
Lisäksi seitsemän IDF-sotilasta on saanut surmansa.
Pääministeri Benjamin Netanjahu vieraili IDF-keskuksessa, -
jossa hän tapasi vastavärvättyjä.
Hän korosti siellä, että vain vahva IDF voi varmistaa Israelin tulevaisuuden.
Muutokset ovat tavattomia.
Sanon teille kuitenkin, että yksi asia ei muutu.
Se on tarpeemme suojella itseämme.
Maailma on toisinaan julma.
Elämme alueella, jossa heikot eivät selviydy. Vahvat selviytyvät.
Vahva ei vain ehkäise ja voita sotia -
vaan onnistuu myös solmimaan rauhan muiden kanssa.
Näin on tapahtunut Israelille.
75 vuotta sitten Israelin valtio oli jyvänen, -
joka hädin tuskin sai suojeltua itseään.
Nyt olemme yksi maailman nousevista valloista.
Kaikki riippuu yhdestä, jota ilman ei ole mitään: IDF:ästä.
Jos IDF on vahva, myös valtio on, ja silloin tulevaisuus on auki kaikille.
USA:n julkinen PBS-televisioverkko -
haastatteli Israelin strategiaministeri Ron Dermeriä -
tämän johdettua israelilaisdelegaatiota, -
joka tapasi viime viikolla USA:n ulkoministeri Antony Blinkenin.
Dermer paljasti Israelin tutkivan USA:n ja Saudi-Arabian aikomaa sopimusta.
Sen myötä Saudi-Arabia saisi kehittää siviiliydinohjelman, -
jos se normalisoi suhteensa Israeliin.
Kuten monissa asioissa, yksityiskohdat ratkaisevat.
Aiomme katsoa tarkkaan, mitä tosiasiassa sovitaan.
Saudit voisivat ydinsulkusopimuksen allekirjoittajamaana -
kääntyä Kiinan tai Ranskan puoleen heti huomenna -
ja pyytää näitä käynnistämään siviiliydinohjelman -
ja sallimaan rikastamisen Saudi-Arabiassa.
Kysyn siksi itseltäni, että jos USA on tässä mukana, -
mitä se tarkoittaa 10, 20 tai 30 vuoden päästä. Mikä on vaihtoehto?
Dermer painotti kuitenkin, ettei Israel koskaan suostuisi siihen, -
että mikään naapurimaa kehittää ydinaseita, -
ja siksi aiottuun sopimukseen tarvitaan tiukkoja turvalausekkeita.
Emme aio suostua siihen, että mikään naapurimaa kehittää ydinaseohjelman.
Kysymys kuuluu, mitkä ovat sopimuksen turvalausekkeet, -
tai entä jos saudit valitsevat edetä Kiinan kanssa.
Ei silti väheksytä sitä, millaisia vaikutuksia -
Israelin ja Saudi-Arabian rauhansopimuksella voisi olla.
Dermerin kommenttien jälkeen pääministerin kanslia antoi lausunnon,-
jossa selvennettiin Israelin vastustavan -
minkä tahansa Lähi-idän maan ydinohjelmia.
Kiitos seurasta!
Tahdon korostaa, että TV7 Israel toimii lahjoitusten varassa.
Jos tuotantomme on siunannut sinua ja haluat auttaa meitä -
jatkamaan ohjelmien lähetystä, harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille.
Olen Ma'ayan Hessen. Siunattua viikkoa! Huomiseen.
Suomennos: Maija Tuukkanen